# Упражнения: Методи

След като разгледахме основно какво представляват математическите функции, нека разгледаме как може да приложим тези знания, когато програмираме. В C#, аналогът на функция е метод и има малка разлика между метод и функция, но засега може да приемете, че имат еднакво предназначение.

## Работа с методи

Напишете метод, който повдига дадено число на втора степен и връща резултат цяло число.

Напишете метод, който приема аргументи две числа и ги умножава. Връща цяло число.

Напишете метод, който приема 2 числа като аргумент и ги събира. Връща цяло число

Използвайки единствено написаните методи, напишете програма, която приема от конзолата 2 числа и пресмята резултата от следната функция:

f(a,b) = a2 + 2ab + b2

## Квадратно уравнение

Напишете метод, който изчислява колко корена има квадратно уравнение. Методът приема 3 аргумента (a,b,c) които представляват коефициентите на квадратно уравнение (ax2 + bx2 + c).

## Генератор на оправдания

Пешо обича да пие бира. Поради тази причина постоянно закъснява вечер, а любящата му съпруга Пешка винаги търси обяснение за неговите закъснения. Той не е много добър в оправданията и затова те моли да му напишеш програма, която да генерира случайно оправдание, което да използва.

За целта: генерирайте случайно число в диапазона [0,9] и го подайте като аргумент на метод, който трябва да напишете. Методът приема параметър число и не връща резултат (void). Измислете уникално оправдание за всяко едно от възможните входни числа. Ако подаденото число не е в желания диапазон, изпишете съобщение за грешка. В противен случай, изпишете съобщение с избраното оправдание.